ประกาศปิด โรงภาพยนตร์ชั่วคราว ป้องกันการระบาดไวรัส โควิด-19
Major Group และ SF Cinema ประกาศปิด โรงภาพยนตร์เป็นการชั่วคราว เพื่อป้องกันการระบาดของไวรัส โควิด-19จากกรณี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยมติ ครม. ชัตดาวน์สถานบันเทิง-ร้านนวดใน กทม.-ปริมณฑล 14 วัน ส่วนสนามกีฬาปิดชั่วคราวจนกว่าเชื้อไวรัส โควิด-19 จะคลี่คลาย ตามข่าวที่เสนอไปแล้วนั้นล่าสุด แฟนเพจเฟซบุ๊ก Major Group โพสต์ข้อความว่า แจ้งประกาศปิดให้บริการชั่วคราวโรงภาพยนตร์ในเครือเมเจอร์ ซีนีเพล็กซ์ กรุ้ป ทุกสาขา ทั่วประเทศ ตั้งแต่วันที่ 18-31 มีนาคม 2563 ตามมาตรการป้องกันการแพร่กระจายของเชื้อไวรัส COVID-19ทั้งนี้ ทางบริษัทฯ ต้องขออภัยในความไม่สะดวก และขอขอบพระคุณลูกค้าทุกท่านที่เชื่อมั่นและไว้วางใจมาโดยตลอด เราจะร่วมมือร่วมใจ และรวมพลังช่วยกันเพื่อให้ประเทศไทยก้าวผ่านวิกฤติครั้งนี้ไปด้วยกันอย่างดีที่สุดขณะที่ แฟนเพจเฟซบุ๊ก SF Cinema โพสต์ข้อความว่า จากการแพร่ระบาดของโรค COVID-19 ที่ได้ส่งผลกระทบไปหลายประเทศทั่วโลก SF Cinema ไม่ได้นิ่งนอนใจ และเฝ้าติดตามสถานการณ์ที่เกิดขึ้นอย่างต่อเนื่อง โดยที่ผ่านมา ได้มีมาตรการเฝ้าระวังและป้องกันขั้นสูงสุด เพื่อความปลอดภัยของพนักงานและผู้มาใช้บริการ ทุกท่านอย่างไรก็ตาม SF Cinema ตระหนักถึงความรับผิดชอบต่อสังคม ในการเป็นส่วนหนึ่งที่ช่วยยับยั้งการแพร่ระบาดของโรค COVID-19 และพร้อมที่จะให้ความร่วมมือตามแนวทางของรัฐบาล ตามมติคณะรัฐมนตรี วันที่ 17 มีนาคม 2563 เพื่อให้ประเทศไทยของเราผ่านช่วงเวลานี้ได้โดยเร็ว SF Cinema ขออภัยที่ต้องปิดให้บริการโรงภาพยนตร์ทั้ง 22 สาขา ในกรุงเทพฯ และปริมณฑลเป็นการชั่วคราว 14 วัน ระหว่างวันที่ 18-31 มีนาคม 2563ขอบคุณเฟซบุ๊ก Major Group SF Cinema
Major Group และ SF Cinema ประกาศปิด โรงภาพยนตร์เป็นการชั่วคราว เพื่อป้องกันการระบาดของไวรัส โควิด-19
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,โรงภาพยนตร์,เอสเอฟ,เมเจอร์,ข่าวทั่วไป